

**OBAVIJEST RODITELJIMA**

**PROVEDBA KAMPANJE VIJEĆA EUROPE ZA ZAUSTAVLJANJE SEKSUALNOG NASILJA NAD DJECOM**

U sklopu programa Vijeća Europe „Izgradnja Europe za djecu i s djecom“ koji uključuje borbu protiv seksualnog nasilja nad djecom specifičnim pravnim instrumentima i sveobuhvatnim aktivnostima za podizanje razine svijesti, 29.i 30. studenoga 2010. godine u Rimu je pokrenuta kampanja Vijeća Europe za zaustavljanje seksualnog nasilja nad djecom. Svrha kampanje je unaprjeđenje sustava zaštite djece od seksualnog nasilja.

Provedbom kampanje u osnovnim i srednjim školama potrebno je povećati osviještenost i informiranost učenika o spolnom nasilju i educiranjem smanjiti rizik i broj slučajeva spolnog nasilja osiguravajući svim učenicima osnovne informacije o rizicima spolnog nasilja, kao i o načinima kako se zaštititi.

Konvenciju Vijeća Europe o zaštiti djece od seksualnog iskorištavanja i seksualnog zlostavljanja usvojio je Odbor ministara 12. srpnja 2007. na 1002. sastanku zamjenika ministara. Materijali se nalaze na web stranicama Ministarstva obitelji, branitelja i međugeneracijske solidarnosti:

**htpp://www.mobms.hr/razno/kampanja-vijeca-europe-za-zaustavljanje-seksualnog-nasilja-nad-djecom.aspx**

Konvencija je usvojena zbog sve većeg broja seksualnog iskorištavanja i zlostavljanja djece koje je naraslo do zabrinjavajućih razmjera kako na državnoj tako i na međunarodnoj razini, posebice s obzirom na povećano korištenje informacijskih i komunikacijskih tehnologija, kako kod djece, tako i kod počinitelja. Seksualno iskorištavanje djece osobito dječja prostitucija i pornografija te sve vrste seksualnog zlostavljanja djece, destruktivni su po zdravlje i psiho-socijalni razvoj djeteta.

**SEKSUALNO ZLOSTAVLJANJE**- obuhvaća široki spektar aktivnosti od zajedničkog gledanja pornografskih časopisa i filmova i drugih aktivnosti u kojima dijete aktivno ili pasivno sudjeluje, a odrasla osoba zadovoljava svoje seksualne potrebe. Djeca o svemu šute jer u početku nisu niti svjesna što im se događa; nasilnik ih podmićuje, a poslije i obvezuje čuvanjem tajne, pa i zastrašuje kako ne bi nikome o tome govorila. Dakle, zastrašujući i zbunjujući aspekti spolnog zlostavljanja su tajnovitost i suučesništvo. Uza sve to djeca se osjećaju krivom i odgovornom za to što im se događa što ponekad rezultira zdravstvenim smetnjama ili različitim poremećajima ponašanja.

**Roditeljima se preporuča da razgovaraju s djecom o dobrim i lošim tajnama, o dobrim i lošim dodirima. Sav materijal može se preuzeti sa stranice** [**www.underwearrule.org**](http://www.underwearrule.org)

DOBRE TAJNE VAS

ČINE SRETNIMA,

LOŠE NE.  
Dobre tajne - loše tajne

Tajnovitost je glavna taktika seksualnih

zlostavljača.

Zbog toga je važno znati razliku između dobrih i loših tajni i stvoriti ozračje povjerenja. Svaka tajna zbog koje se djeca osjećaju tjeskobno,

neugodno, uplašeno ili tužno nije dobra i

ne smije se čuvati – nju treba reći odrasloj osobi kojoj mogu vjerovati (roditelju, učitelju, policajcu, liječniku). Primjer dobre tajne je proslava rođendana iznenađenja, a loše tajne ona koja ih čini tužnima i tjeskobnima.

Roditelji trebaju poticati djecu da im govore loše tajne.

RAZGOVARAJTE SA

SVOJOM DJECOM I

BUDITE SIGURNI DA ONA

RAZGOVARAJU S VAMA.

Pravilo donjeg rublja

Pravilo donjeg rublja su jednostavne

smjernice koje roditeljima pomažu da

djeci objasne gdje ih drugi ne smiju

dodirivati, kako se u takvu slučaju

ponašati i gdje potražiti pomoć.

Kako glasi Pravilo donjeg rublja?

Jednostavno: druge osobe ne smiju

dirati dijete po dijelovima tijela koji su

obično prekriveni donjim rubljem, niti

ono smije dirati druge u tim područjima.

Pravilo također pomaže objasniti djeci

da njihovo tijelo pripada njima, da

postoje dobre i loše tajne te dobri i  
loši dodiri.

AKO SE ZBOG

DODIRA OSJEĆAŠ LOŠE,

ONDA ON NIJE DOBAR.

Dobar dodir - loš dodir

Djeca ne razlikuju uvijek dopuštene od

nedopuštenih dodira.

Recite djeci da nije u redu ako ih netko

gleda ili dodiruje u području intimnih

dijelova tijela ili traži od njih da gledaju ili

dodiruju druge u tim područjima. Pravilo

donjeg rublja pomaže im prepoznati očitu,

lako pamtljivu granicu: donje rublje. Ono

također pomaže roditeljima započeti

razgovor s djecom. Ako djeca nisu sigurna

je li ponašanje druge osobe prihvatljivo,

uvjerite se da znaju zatražiti pomoć od

odrasle osobe u koju imaju povjerenja.

Roditelji mogu pojasniti da neke odrasle

osobe (poput osoba koje skrbe o djeci,

roditelja i liječnika) moraju dotaknuti

djecu, no djecu treba poučiti da kažu “Ne”  
ako se osjećaju nelagodno.

